b'\n_START_ARTICLE_\nDirichletova funkcija beta\n_START_PARAGRAPH_\nDirichletova funkcija beta (tudi Catalanova funkcija beta; obi\xc4\x8dajna ozna\xc4\x8dba \\beta(s)) je v matematiki in \xc5\xa1e posebej analiti\xc4\x8dni teoriji \xc5\xa1tevil specialna funkcija, tesno povezana z Riemannovo funkcijo \xce\xb6. Je posebni primer Dirichletove L-funkcije, L-funkcije z alternirajo\xc4\x8dim karakterjem periode 4. Imenuje se po nem\xc5\xa1kem matematiku Petru Gustavu Lejeuneu Dirichletu in v\xc4\x8dasih po belgijskem matematiku Eug\xc3\xa8neu Charlesu Catalanu.'